पहली पेंटिंग में अजमेर जंक्शन का पीले रंग का बोर्ड है, जो हकीकत में स्टेशन का आभास कराती है। इस पर अजमेर जंक्शन की समुद्र तल से अधिकतम ऊॅंचाई 481-88 मीटर दर्शायी है। दूसरी पेंटिग में डीआरएम आफिस की भव्य इमारत है। इसकी नीवं सन् 1884 में रखी गई। तत्कालीन समय में यह मारवाड़ राजपूताना के लिए जनरल लाइज्निंग आफिस के रूप में स्थापित हुआ था किंतु अब डिविजनल रेलवे मैनेजर (डीआरएम आफिस के नाम से जाना जाता है। इमारत की भव्यता व विशालता देखते ही बनती है। निओ-गौथिक शैली में बनी इस इमारत में पत्थरों को कैंचीनूमा फंसाकर बनाया गया है। तीसरी पेंटिग में अजमेर स्टेशन का बाहरी दृश्य है। स्टेशन की भव्यता देखते ही बनती है। इस स्टेशन की शुरूआत सन् 1876 में हुई तथा शैनेः शैने इसके आकार और रूप में विस्तार होता गया। चैथी पेंटिग में लोको अजमेर कारखाना स्थित घंटाघर (क्लाक टावर है जिसमें सन् 1876 अंकित है, जो कि इसकी स्थापना का वर्ष दर्शाता है। इसे स्टीफन स्कूल के कलाकारों ने बनाया।